b'\n_START_ARTICLE_\nKvatropirci\n_START_PARAGRAPH_\nKvatropirci so slovenska glasbena skupina, ki jo sestavljajo basist Gorazd Zapu\xc5\xa1ek, baritonist Jure Jakli\xc4\x8d in tenorista Samo Kali\xc5\xa1nik ter Toma\xc5\xbe Krt. Skupina deluje od leta 2011. \xc4\x8clani skupine so se spoznali v kamni\xc5\xa1kem me\xc5\xa1anem pevskem zboru Odmev, v katerem so vsi ve\xc4\x8d let prepevali._NEWLINE_V letu 2019 se jim je pridru\xc5\xbeil nov basist Matej Kocen. Leta 2016 so s skladbo Pesem, ki so jo zapeli skupaj z Manco \xc5\xa0pik, na Melodijah morja in sonca, prejeli najve\xc4\x8d glasov ob\xc4\x8dinstva in skupno dosegli drugo mesto.'